CELEX: 62018CN0524
Language: sl
Date: 2018-08-10 00:00:00
Title: Zadeva C-524/18: Predlog za sprejetje predhodne odločbe, ki ga je vložilo Bundesgerichtshofs (Nemčija) 10. avgusta 2018 – Dr. Willmar Schwabe GmbH & Co.KG/Queisser Pharma GmbH & Co. KG

29.10.2018   
            
            
               SL
            
            
               Uradni list Evropske unije
            
            
               C 392/9
            
         
      Predlog za sprejetje predhodne odločbe, ki ga je vložilo Bundesgerichtshofs (Nemčija) 10. avgusta 2018 – Dr. Willmar Schwabe GmbH & Co.KG/Queisser Pharma GmbH & Co. KG
      (Zadeva C-524/18)
      (2018/C 392/13)
      Jezik postopka: nemščina
      
         Predložitveno sodišče
      
      Bundesgerichtshof
      
         Stranki v postopku v glavni stvari
      
      
         Tožeča stranka: Dr. Willmar Schwabe GmbH & Co.KG
      
         Tožena stranka: Queisser Pharma GmbH & Co. KG
      
         Vprašanji za predhodno odločanje
      
      
                  1.
               
               
                  Ali so posebne zdravstvene trditve, vključene v seznam iz členov 13 ali 14 Uredbe (ES) št. 1924/2006 (1), „priložene“ izjavi s sklicevanjem na splošne, ne posebej opredeljene prednosti povezane z zdravjem v smislu člena 10(3) te uredbe že v primeru, če se izjava s sklicevanjem nahaja na sprednji strani, dovoljene trditve pa na hrbtni strani zunanje ovojnine in je v skladu z običajno tržno prakso sicer jasno, da se trditve z vsebinskega vidika nanašajo na izjavo s sklicevanjem, vendar izjava ne vsebuje jasnega napotila na trditve na hrbtni strani, na primer z uporabo oznake z zvezdico?
               
            
                  2.
               
               
                  Ali je treba tudi v primeru sklicevanja na splošne, ne posebej opredeljene prednosti v smislu člena 10(3) Uredbe (ES) št. 1924/2006 predložiti dokaze v smislu členov 5(1)(a) in 6(1) te uredbe?
               
            
         (1)  Uredba (ES) št. 1924/2006 Evropskega Parlementa in Sveta z dne 20. decembra 2006 o prehranskih in zdravstvenih trditvah na živilih (UL L 404, 2006, str. 9).